Η **Τζοζεφίν Σβόμποντα** (που γεννήθηκε στις 29 Ιανουαρίου 1861 στη Βιέννη και πέθανε στις 27 Οκτωβρίου 1924 στην ίδια πόλη) ήταν Αυστριακή προσωπογράφος. Ήταν, επίσης, μία από τις πιο δραστήριες προσωπογράφους της Βιέννης.

Βιογραφία
---------

 Η *Βασίλισσα Βικτωρία*από την Τζοζεφίν Σβόμποντα (ακουαρέλα, 1893)
 *Η Βασίλισσα Αλεξάνδρα όταν ήταν πριγκίπισσα της Ουαλίας* από τον Τζοζεφίν Σβόμποντα (ακουαρέλα, 1895)
Η Τζοζεφίν Σβόμποντα προερχόταν από μια καλλιτεχνική οικογένεια της Βιέννης, καθώς ήταν και η ίδια κόρη του προσωπογράφου Έντουαρντ Σβόμποντα (1814-1902) και της δεύτερης συζύγου του Τζοζεφίν (το γένος Μίλερ, 1839-1906) καθώς και αδελφή του ζωγράφου Ρούντολφ Σβόμποντα του νεότερου (1859 -1914). Οι θείοι της ήταν ο ζωγράφος τοπίων και ζώων Ρούντολφ Σβόμποντα (1819-1859) και ο οριεσταλιστής καλλιτέχνης Λέοπολντ Καρλ Μίλερ (1834-1892). Μετά τα πρώτα μαθήματα ζωγραφικής τα οποία πήρε από τον πατέρα της, η Τζοζεφίν παρακολούθησε μαθήματα ως ακροάτρια από το 1878 έως το 1886 στο Πανεπιστήμιο Εφαρμοσμένων Τεχνών της Βιέννης, το οποίο συνεργαζόταν στενά με το Österreichisches Museum für Kunst und Industrie (Μουσείο Εφαρμοσμένων Τεχνών της Βιέννης), μεταξύ άλλων υπό τους Φερντινάρντ Λάουφμπεργκερ και Τζούλιους Βίκτορ Μπέργκερ.

Ο Κοντανστίν φον Βούρτσμπαχ γράφει για τη Σβόμποντα στη *Βιογραφική Εγκυκλοπαίδεια της Αυστριακής Αυτοκρατορίας* το 1880: «Τα εξαιρετικά της έργα πωλούνται ταχύτατα και αποτελεί τη μόνη 19χρονη καλλιτέχνη που δικαιούται να είναι τόσο φέρελπις». 

Τα περισσότερα έργα της Τζοζεφίν Σβόμποντα ήταν υδατογραφίες, κατά κύριο λόγο προσωπογραφίες και (λιγότερο) σκηνές με ζώα και νεκρή φύση. Από το 1886, η Σβόμποντα εξέθετε τακτικά έργα της στην καλλιτεχνική έκθεση Vienna Künstlerhaus, ενώ συμμετείχε σε εκθέσεις σε πόλεις όπως το Αμβούργο (1887), το Μόναχο και το Βερολίνο (1888). Φωτογραφίες της εκτέθηκαν επίσης στη Διεθνή Έκθεση του Σικάγου το 1893. Πιθανώς μετά από σύσταση του αδελφού της και του Χάινριχ φον Ανγκέλι, ο οποίος εργαζόταν στα βρετανικά ανάκτορα ως ζωγράφος, έλαβε τον τίτλο της ζωγράφου της αυλής της Βασίλισσας Βικτωρίας το 1890. Κατά διαστήματα, και συνήθως μόνο τα καλοκαίρια, βρισκόταν στην Αγγλία μέχρι το 1899, απεικονίζοντας τη βασιλική οικογένεια και άλλα πρόσωπα της αυλής σε πολλές υδατογραφίες. Οι πίνακές της βρίσκονται ακόμα και σήμερα στη Βασιλική Συλλογή στο Κάστρο του Ουίντσορ.

Ο Τζοζεφίν Σβόμποντα δέχτηκε επίσης πολλές παραγγελίες από τον αυστριακό αυτοκρατορικό οίκο, όπως από τον Φραγκίσκο Ιωσήφ Α΄  και άλλους. Το γεγονός αυτό την κατέστησε μία από τους πιο δραστήριους προσωπογράφους της Βιέννης. Από το 1902, εξέθετε έργα της στο Salon Pisko από την ομάδα Gruppe der 8 Künstlerinnen στις εκθέσεις τους Acht Künstlerinnen und ihre Gäste (Οκτώ γυναίκες καλλιτέχνες και οι καλεσμένοι τους).  Μερικά από τα έργα της βρίσκονται στο Μουσείο της Βιέννης, καθώς και στην καλλιτεχνική συλλογή που βρίσκεται στην Αλμπερτίνα, στη Βιέννη. Από το 1886, έγινε μέλος του Künstlerhaus, της "Αυστριακής Καλλιτεχνικής Εταιρείας".

Πρόσθετες πηγές
---------------

* Zemen, Herbert (2004): *Die Porträtmalerin Josefine Swoboda. 1861-1924.* *Leben und Werk.* Βιέννη. (στα γερμανικά)
* Ulrich Thieme, Felix Becker at all (1938). *Allgemeines Lexikon der Bildenden Künstler von der Antike bis zur Gegenwart* (στα Γερμανικά). Vol. 32. E. A. Seemann, Leipzig. σελ. 355.
* Ch. Gruber: "Swoboda, Josefine (1861–1929)". In: Österreichisches Biographisches Lexikon 1815–1950 (ÖBL). Vol. 14, Austrian Academy of Sciences, Vienna 1957–2005, p. 87 f. (Direct links to "p. 87", "p. 88")
* Constantin von Wurzbach (1880). *Biographisches Lexikon des Kaiserthums Oesterreich* [*Biographical dictionary of the Austrian Empire*] (στα Γερμανικά). Theil. 41. Kaiserlich-königliche Hof- und Staatsdruckerei, Wien. σελ. 84.

Παραπομπές
----------

1. ↑  (Ολλανδικά) *RKDartists*. rkd.nl/explore/artists/232786. Ανακτήθηκε στις 23  Αυγούστου 2017.
2. 1 2  «Benezit Dictionary of Artists» (Αγγλικά) Oxford University Press. 2006. B00178444. Ανακτήθηκε στις 9  Οκτωβρίου 2017. ISBN-13 978-0-19-977378-7.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 16116024t.
4. ↑  «Swoboda, Josepha» (Γερμανικά) σελ. 84.
5. ↑  Karoline Murau: «Wiener Malerinnen». (Γερμανικά) *Wiener Malerinnen*. σελ. 106-108.
6. ↑  www.biographien.ac.at/oebl\_14/87.pdf.
7. ↑  «Josefine Swoboda». (Ολλανδικά) *RKDartists*. 232786.
8. ↑  Constantin von Wurzbach: *Biographisches Lexikon des Kaiserthums Oesterreich.* vol. 41, p. 84 (See further reading) "Ihre trefflichen Arbeiten finden rasche Abnahme und die erst 19jährige Künstlerin berechtigt zu den schönsten Hoffnungen."
9. ↑  Srnka, Elise (23 Αυγούστου 1930). «Kaiser Franz Josefs letzte Porträt-Sitzung». *ANNO - Austrian newspaper online* (στα Γερμανικά). Baden/Vienna: Badener Zeitung. σελ. 1. Ανακτήθηκε στις 20 Οκτωβρίου 2016. PDF  ("Emperor Franz Josef's last portrait session")
10. ↑  «Acht Künstlerinnen und ihre Gäste». *ANNO - Austrian newspaper online* (στα Γερμανικά). Vienna: Neues Frauenleben. Ιανουαρίου 1902. σελ. 15. Ανακτήθηκε στις 20 Οκτωβρίου 2016. PDF
11. ↑  «Das Künstlerhaus – 6. Mitglieder – Mitglieder-Gesamtverzeichnis» (στα Γερμανικά). Wladimir-Aichelburg.at. Ανακτήθηκε στις 20 Οκτωβρίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζοζεφίν Σβόμποντα** |

* Φωτογραφίες από τη Βασιλική Συλλογή : ανακτήθηκε στις 20 Οκτωβρίου 2016.
* Έργα της Τζοζεφίν Σβόμποντα στο Artnet

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 60167739
* LCCN: nr2005003910
* ISNI: 0000 0000 6683 4463
* GND: 129633119
* SUDOC: 085619329
* NKC: jx20041227003
* BNE: XX1116348
* RKD: 232786

 |

 |